«Հրապարակ»-ը գրում է․ «Մենք գրել էինք, որ այսօր կայանալու է դատավորների ընդհանուր ժողովը, որի ժամանակ ընտրվել է Բարձրագույն դատական խորհրդի անդամության թեկնածու՝ թափուր տեղի համար։ Երեք թեկնածու կար՝ Վճռաբեկ դատարանի դատավորներ Սուրեն Անտոնյանը, Ստեփան Միքայելյանը եւ Նախշուն Տավարացյանը։ Եւ քանի որ ԲԴԽ անդամությունը դադարեցրած թեկնածուն՝ Ռուզաննա Հակոբյանն էր, ով ընտրվել է Վճռաբեկ դատարանի քաղաքացիական պալատի նախագահ, եւ օրենքն էլ գենդերային համաչափության խնդիր է դնում, այսինքն՝ կին թեկնածուին պետք է փոխարին այլ կին, սակայն երկու տղամարդու առաջադրումը վկայում էր այն մասին, որ նման սահմանափակում չի կարող լինել եւ ժողովը պետք է որոշի երեքից ով է գնում ԲԴԽ։ Տեղեկացանք, որ Ժողովը քվեարկել է երեք թեկնածուներին։ Սուրեն Անտոնյանը ստացել է 72 ձայն, Ստեփան Միքայելյանը՝ 70, իսկ Նախշուն Տավարացյանը՝ 22։